CELEX: 62020TN0114
Language: mt
Date: 2020-02-19 00:00:00
Title: Kawża T-114/20: Rikors ippreżentat fid-19 ta’ Frar 2020 – Alvargonzález Ramos vs EUIPO – Ursus-3 Capital, A.V. (URSUS Kapital)

20.4.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/17
            
         
      Rikors ippreżentat fid-19 ta’ Frar 2020 – Alvargonzález Ramos vs EUIPO – Ursus-3 Capital, A.V. (URSUS Kapital)
      (Kawża T-114/20)
      (2020/C 129/22)
      Lingwa tar-rikors: l-Ispanjol
      
         Partijiet
      
      
         Rikorrent: Pablo Erik Alvargonzález Ramos (Madrid, Spanja) (rappreżentant: E. Sugrañes Coca, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Ursus-3 Capital, A.V., SA (Madrid, Spanja)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: ir-rikorrent quddiem il-Qorti Ġenerali
      
         Trade mark kontenzjuża kkonċernata: it-trade mark figurattiva URSUS Kapital – Trade mark tal-Unjoni Ewropea Nru 5 641 303
      
         Proċedimenti quddiem l-EUIPO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tal-10 ta’ Diċembru 2019 fil-Każ R 711/2019-5
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  taqta’ u tiddeċiedi s-sentenza billi tbiddel id-deċiżjoni kkontestata u tiċħad it-talba għal dikjarazzjoni ta’ invalidità minħabba nuqqas ta’ użu mressqa kontra t-trade mark tal-Unjoni Ewropea rreġistrata Nru 5 641 303 URSUS Kapital (figurattiva), fir-rigward tas-servizzi ta’ “negozji finanzjarji” fil-klassi 36; u tiddikjara li t-trade mark Nru 5 641 303 ġiet effettivament użata għan-“negozji finanzjarji”;
               
            
                  —
               
               
                  sussidjarjament, taqta’ u tiddeċiedi s-sentenza billi tbiddel id-deċiżjoni kkontestata u tiċħad it-talba għal dikjarazzjoni ta’ invalidità minħabba nuqqas ta’ użu mressqa kontra t-trade mark tal-Unjoni Ewropea rreġistrata Nru 5 641 303 URSUS Kapital (figurattiva), fir-rigward tas-servizzi ta’ “negozji finanzjarji” fil-klassi 36, tiddikjara li t-trade mark Nru 5 641 303 ġiet effettivament użata għal, tal-inqas, “negozji finanzjarji, jiġifieri, servizzi ta’ investiment, fondi ta’ investiment, analiżi ta’ investimenti, ġestjoni u amministrazzjoni ta’ investimenti, pariri dwar investiment u servizzi ta’ investiment fi proprjetajiet immobbli.
               
            
                  —
               
               
                  sussidjarjament, tannulla d-deċiżjoni kkontestata;
               
            
                  —
               
               
                  tikkundanna lill-EUIPO għall-ispejjeż.
               
            
         Motivi invokati
      
      Ksur tal-Artikoli 18 u 58 tar-Regolament (UE) 2017/1001 tal-Parlament Ewropew u tal-Kunsill u tal-Artikolu 10 tar-Regolament Delegat tal-Kummissjoni (UE) 2018/625.